cyanic-selkie/wikianc huggingface dataset:
Jernbane på Fiji
Historie
De første banestrekningene på Fiji åpnet i 1876, og hadde sporvidde 762 mm (2 fot 6 tommer). Banene var bygd av privateide sukkerfabrikker, men det var først i 1882 at de første damplokomotivene tatt i bruk. Den videre utbyggingen på øyene Viti Levu og Vanua Levu ble hovedsakelig bygd med sporvidde 610 mm. På det meste var det omkring 700 km med jernbane på Fiji. Det var det australske selskapet Colonial Sugar Refining Company (CSR) som drev de største og mest lønnsomme sukkerfabrikkene. 1. april 1973 kjøpte Fijis regjering sukkerfabrikkene - inkludert jernbanesystemet - av CSR.
Fra 1882 til 1973 hadde Fiji verdens eneste gratis passasjertogrute. En liten rest av dette togtilbudet drives som Coral Coast Railway som kjører turisttog på baneseksjoner rundt Sigatoka på sørkysten av Viti Levu. Coral Coast Railway har to restaurerte diesellokomotiver, og kjører gjennom sukkerplantasjene og ut til kysten. Det er imidlertid ikke lenger gratis. Sommeren 2013 foreslo Fiji Sugar Corporation å gjeninnføre passasjertogene, og stipulerte en kostnad på 20 millioner fiji-dollar for nødvendig oppgradering av skinnegang og rullende materiell. Regjeringen støtter prosjektet, og dersom det gjennomføres, kan passasjerer reise med tog igjen fra 2016.
Henry
Henry kan ha flere betydninger:
Gråbrystdue
Gråbrystdue (Leptotila cassini) er en fugl i duefamilien i slekten Leptotila. Den finnes i Belize, Colombia, Costa Rica, Guatemala, Honduras, Mexico, Nicaragua, og Panama.
Kathleen Kennedy
Kathleen Kennedy (født 5. juni 1953 i Berkeley i California) er en amerikansk filmprodusent som er blitt nominert til Academy Award fem ganger.
Hun har jobbet som produsent på flere filmer, spesielt i samarbeid med Steven Spielberg og sin mann Frank Marshall. Hun er nok mest kjent som produsent på filmer som Jurassic Park og E.T. the Extra-Terrestrial.
Filmografi (utvalg)
(assistent)
(produksjonsassistent) (produksjonsassistent) (utøvende produsent) (utøvende produsent)
(utøvende produsent)
Måltrostvegen (Molde)
Måltrostvegen er en gate i Molde kommune i Møre og Romsdal. Gaten starter i Råkhaugvegen og danner sammen med Rødstrupevegen en bue i området Råkhaugen. Gaten har fått navn etter fuglen Måltrost, lik mange andre gater i området som har fått gaten oppkalt etter en fugl.
Painted Desert (Australia)
Painted Desert («Den malte ørkenen») er en liten ørken i Australia. Den ligger i delstaten Sør-Australia, 120 kilometer nord for Coober Pedy og 70 km sørvest for Oodnadatta. Den har, i likhet med sin navnebror i USA fått navnet på grunn av sitt spektakulære, mangefargede landskap.
Området hvor ørkenen i dag ligger var for 80 millioner år siden bunnen av en innelukket innsjø, hvor ulike fargede mineraler og fossiler ble avsatt. Etter at sjøen tørket inn har erosjon og utvasking av mineraler fra jordsmonnet over millioner av år brakt de mangefargede avsetningene til syne igjen, og gitt regionen sitt unike preg med et stort utvalg av farger: oker, gul, rød og brun, som sammen med kontrasten varierer avhengig av lyset og tid på døgnet. Ørkenen er også kjent for sine spesielle mesaer, fjell og geologiske formasjoner.
Et stort område mellom Painted Desert og Oodnadatta består av glimmermineraler. 50 kilometer fra Oodnadatta ligger bemerkelsesverdige landformer som Arckaringa Hills og den såkalte Månesletta. Disse landskapene har i nyere tid vært brukt som filmkulisser, og er kjent bl.a. fra Mad Max-filmene.
Absolution Tour
Absolution Tour er en DVD utgitt av den engelske musikkgruppen Muse. DVD-en inneholder klipp fra de fleste konsertene gruppen holdt på Glastonburyfestivalen i 2004.
Digitalradio Norge
Digitalradio Norge AS er et norsk aksjeselskap som gjennom informasjons- og operatørvirksomhet skal sikre en smidig overgang til digital radio for norske radiolyttere og for radiobransjen. Selskapet ble stiftet 10. august 2010 og representerer de tre største aktørene i den norske radiobransjen, Norsk rikskringkasting, P4 Radio Hele Norge og Bauer Media Norge, som blant annet eier Radio Norge.
Digitalradio Norges vedtektsfestede formål er å arbeide for å fremme teknologinøytral digital radiodistribusjon på ulike plattformer i Norge med spesiell vekt på erstatningsteknologi for dagens analoge distribusjon, og etablere seg som frekvensoperatør for digital kringkasting av radio og relaterte tilleggstjenester.
Daglig leder i Digitalradio Norge er Ole Jørgen Torvmark.
Rødstrupevegen (Molde)
Rødstrupevegen er en gate i Molde kommune i Møre og Romsdal. Gaten starter i Måltrostvegen og danner sammen med denne veien en bue i området Råkhaugen som slutter i Råkhaugvegen. Gaten har fått navn etter fuglen Rødstrupe, lik mange andre gater i bydelen som har fått gaten oppkalt etter en fugl.
Apple CarPlay
Apple CarPlay (2014–) er en programvare laget av Apple for bruk i biler og andre kjøretøy med større berøringsskjermer.
Den lar sjåføren bruke sin iPhone (versjon 5 eller nyere) mobiltelefon via bilens konsoller og fastmonterte skjermer. Målet er blant annet å redusere sjansen for ulykker der sjåføren bruker mobiltelefon til samtaler, lytting til musikk fra strømmetjenester, bilnavigasjon. Den første bil med CarPlay var en Ferrari FF, senere fulgte Hyundai og Volvo. De fleste bilfabrikanter har tilpasninger til Apple CarPlay for sine nyere biler. Produsenter som Sony og Pioneer har også tilpasninger.
Frank Marshall
Frank Wilson Marshall (født 13. september 1946) er en amerikansk filmprodusent og regissør som er blitt nominert til Oscar fire ganger. Han har samarbeidet mye med sin kone Kathleen Kennedy. Sammen med Kennedy og Steven Spielberg var han en av grunnleggerne av Amblin Entertainment.
Han har vært regissør for filmene Arachnophobia, Alive, Congo og Villmarkens sønn.
Against Malaria Foundation
Against Malaria Foundation (AMF) er en britisk-basert veldedig organisasjon som gir langvarige insektsdrepende myggnetting (LLINs) til befolkninger med høy risiko for malaria, først og fremst i Afrika. har stiftelsen samlet inn 86,6 millioner amerikanske dollar og distribuert eller forpliktet seg til å finansiere 19,3 millioner LLINs siden opprettelsen i 2004. AMF anslår at den gjennomsnittlige kostnaden for en LLIN er 2,50 amerikanske dollar (som ikke inkluderer distribusjonskostnader; GiveWells anslag inkluderer denne kostnaden).
LLINs er distribuert gjennom samarbeid med det Internasjonale Røde Kors, Malaria Consortium og andre, med partnere ansvarlig for alle kostnader knyttet til distribusjon. Fordelingen inkluderer malariautdanning for den lokale befolkningen, og de er dokumentert gjennom rapporter, bilder og video. Nye undersøkelser blir gjennomført 6, 12, 18, 24 og 30 måneder etter den første distribusjonen for å vurdere bruken og tilstanden for befolkingen.
AMF har åtte tillitspersoner og et rådgivende utvalg trukket fra ledende malaria eksperter rundt om i verden. Organisasjonen er registrert i Storbritannia og styres av lovene i England og Wales. Det er også registrert i USA, Tyskland, Canada, Japan og andre land.
GiveWell, en uavhengig veldedighetsevaluator, nevner AMF som sin topp-rangerte veldedighetsorganisasjon over hele verden i 2011 og 2012, men fjernet det fra sin liste over veldedige formål i november 2013 på grunn av spørsmål knyttet til skalerbarhet og rom for mer midler. I 2014 var de igjen anbefalt som topp-rangert organisasjon, en rangering de har holdt siden.
Abrilumab
Abrilumab er et monoklonalt antistoff som er utviklet for å behandle inflammatorisk tarmsykdom, ulcerøs kolitt og Crohns sykdom.
Against Malaria Foundation
Historie
The Against Malaria Foundation ble opprettet i august 2004, med formål om å håndtere penger som er samlet inn gjennom World Swim Against Malaria, en global innsamlingsaksjon planlagt for 3. desember 2005. Mer enn 250,000 mennesker deltok i kampanjen, som samlet inn $1.3 millioner for å kjøpe myggnett. Pengene ble brukt til å kjøpe 270,000 nett, som ble distribuert for å beskytte et 540,000 folk fra risikoen for myggbårne malaria infeksjoner.
Abrilumab
Stoffet ble utviklet av MedImmune.
Against Malaria Foundation
Historie
World Swim Against Malaria var basert et initiativ fra Rob Mather, en London-basert strategikonsulent. Mather hadde tidligere organisert en svømmetur for å samle inn penger til et 2-år gammel jente som var alvorlig brent i en husbrann. «Swim for Terri» startet som en tre-person-aksjon, men vokste til å omfatte 10,000 svømmere i 73 land.
I 2012 gjennomføre ikke AMF alle de planlagte utdelingene av malarianett, som følge av sikkerhetsgrunner i Mali og bekymringer om åpenhet med potensielle partnere i Malawi og Togo.
I mai 2016 begynte AMF å akseptere bitcoins som donasjonsvaluta.
Tilnærming
Ett hundre prosent av midlene donert gjennom AMFs hjemmeside blir brukt til å kjøpe malarianett, ifølge stiftelsens grunnleggere. Kostnader tilknyttet distribusjon og opplæring blir dekket av distribusjonspartnere. Administrative kostnader er dekket av tillitspersoner i tillegg til en liten gruppe av private givere. Stiftelsen drar også nytte av bidrag med tjenester fra advokater, regnskapsførere, reklamebyråer, profesjonelle oversettere, webutviklere og andre. I 2010 samlet AMF inn £1,3 millioner og hadde utgifter på £1,6 millioner, der £1,4 millioner gikk direkte til kjerneaktiviteter.
Prosedyren for hver fordeling er som følger:
Partnere og støttespillere
AMF er støttet av mer enn 100 selskaper. AMFs viktigste samarbeidspartnere er PwC, Citigroup, Speedo, Microsoft, Allen & Overy, Attenda, Vestergaard Frandsen og Sumitomo Chemical. Speedo også inngått samarbeid med forløperen til AMF, World Swim Against Malaria, og fortsetter å samle inn penger til myggnetting gjennom svømmearrangementer.
AMFs primære distribusjonspartnere er Population Services International, Malaria Consortium, Partners In Health, Røde Kors, World Vision og Concern Universal. Seksti organisasjoner driver innsamlingsaksjoner for myggnetting enten gjennom AMFs nettside eller sine egne.
GiveWells vurdering
Veldedighetsevaluatoren GiveWell oppførte AMF som sin topp-rangerte veldedighet i 2011 og 2012, fjernet dem fra listen i november 2013, og gjeninnsatte dem som topp-rangert veldedighet i 2014.
GiveWells vurderinger og anbefalinger av AMF har blitt sitert i New York Times og The Chronicle of Philanthropy.
Giving What We Can
Giving What We Can, en innsamlingsaksjon organisasjon dedikert til slutt global fattigdom, lister AMF som den første av sine fire høyest rangerte veldedige organisasjoner. De også publisert sin egen gjennomgang av AMF.
I desember 2013, kort tid etter GiveWell strøk AMF fra sin liste over topp veldedige formål, publiserte Giving What We Can et blogginnlegg der de klargjorde at de fortsatt stod ved AMF som sitt beste anbefaling.
The Life You Can Save
The Life You Can Save, en nettside som fremmer Peter Singers filosofiske ideer, anbefaler å donere til AMF, på grunnlag av at organisasjonen fokuserer på de fattigste menneskene i verden, og redder et menneskes liv for omtrent $1 800.
Abrau
Abrau (russisk Абрау; fra abkhasisk for «synkehull») er en karstsjø i Russland, og den største i Krasnodar kraj. Den ligger 84 meter over havet, ved foten til Store Kaukasus, omtrent 14 km fra havnebyen Novorossijsk ved Svartehavet. Innsjøen er omtrent 2,6 km lang og 600 meter bred.
Tidlig på 1900-tallet ble innsjøen rapportert å være 35 meter dyp, men i dag er det dypeste punktet bare 10 meter. Abrau har ikke noe utløp via elver. Tilløpsområdet rundt innsjøen er et stort vinområde med mange vingårder ved landsbyen Abrau-Djurso.
Det var opprinnelig bare fem fiskearter i Abrau, deriblant sildefisken Clupeonella abrau som bare finnes bare i denne innsjøen. 18 andre fiskearter er satt ut av mennesker.
Alps Hockey League
Alps Hockey League er en liga bestående av lag fra Italia, Slovenia og Østerrike. Dette er det høyeste nivået for lag fra Italia, bortsett fra som spiller i EBEL der de beste østerrikske lagene spiller. I Slovenia er den nord-balkanske ligaen IHL også regnet som toppdivisjonen i Slovenia.
Religionsåret 1486
Religionsåret 1486 er en oversikt over hendelser, utgivelser, kunst, arkitektur og personer med tilknytning til religion definert i videste forstand i 1486.
Brittni Mason
Brittni Mason (født 19. april 1998 i Cleveland i Ohio) er en funksjonshemmet friidrettsutøver fra USA, som konkurrerer i klassen T46. Dette er en klasse for funksjonsshemmede utøvere innen parafriidrett, der utøverne har funksjonshemming eller amputasjon av én arm.
Bakgrunn
Mason er født med erbs parese (plexus brachialis lammelse), en nerveskade som gir lammelser eller begrenset bevegelse i skulder og arm.
Idrettskarriere
Hun deltok i sitt første internasjonale stevne under Para-VM i friidrett 2019, og vant der 100 meter i klassen T47, med ny verdensrekord for denne klassen på 11,89 sekunder. Hun slo der blant annet regjerende verdensmester og paralympisk mester Deja Young.
Callosamia securifera
Callosamia securifera er en slekt av sommerfugler som hører til familien påfuglspinnere (Saturniidae).
Metallurg stadion
Metallurg stadion er et fotballstadion i Samara (Russland), og er hjemmestadion for den russiske Premier League-klubben FC Krylia Sovetov. Metallurg stadion ble bygget i 1957 og har en kapasitet på 33,001 seter.
Hellfjorden (Åfjord)
Hellfjorden er en fjordarm av Brandsfjorden i Åfjord kommune i Trøndelag. Den strekker seg 2,5 kilometer sørover til Nordfjellet i botn av fjorden. Fjorden har innløp mellom Klakksneset i vest og Spælodden i øst, begge like øst for øya Terningen. Like sør for Spælodden ligger Sumstadvika på østsida, med bygda Sumstad.
Callosamia securifera
Levevis
Larvene lever på magnolia (Magnolia spp.) i kyst-sumper og annen fuktig skog. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand. Denne arten er dagaktiv, de flyr mest om ettermiddagen.
Gustaf Svensson
Gustaf A. L. Svensson (født 17. mars 1882, død 13. juli 1950) var en svensk seiler som deltok i de olympiske leker 1920 i Antwerpen.
Hellfjorden (Åfjord)
FV 6312 går langs østsida av fjorden.
Callosamia securifera
Utbredelse
Arten er utbredt i det sørøstlige Nord-Amerika, fra Virginia i nord sørover til Florida, mot vest til Mississippi.
Gustaf Svensson
Svensson vant en olympisk sølvmedalje i seiling under sommer-OL 1920 i Antwerpen. Han kom på andreplass i 40m²-klassen med den svenske båten «Elise». Det var kun to båter i denne klassen, begge svenske, «Sif» vant foran «Elise». Mannskapet på «Elise» var; Gustaf Svensson, Ragnar Svensson, Percy Almstedt og Erik Mellbin.
Vektløfting under Sommer-OL 2008 – Kvinner +75 kg
Kvinnenes +75 kg-konkurranse i vektløfting under Sommer-OL 2008 tok plass den 10. august 2008 i Beihang University Gymnasium. Hver av de 11 utøverne som konkurrerte løftet i både rykk og støt. Hver utøver hadde tre forsøk på hvert av de to løftene.
Norges generalkonsulat i San Francisco
Norges generalkonsulat i San Francisco er et generalkonsulat underlagt Norges ambassade i Washington. Generalkonsulatet ligger i San Francisco og tilbyr konsulære tjenester til 13 av USAs delstater: Alaska, Arizona, California, Colorado, Hawaii, Idaho, Montana, New Mexico, Nevada, Oregon, Utah, Washington og Wyoming.
Generalkonsulatet i San Francisco har et særlig ansvar for å støtte norske gründere som søker investorer fra Silicon Valley og USAs vestkyst forøvrig.
Corbeil-Essonnes
Corbeil-Essonnes er en kommune i departementet Essonne i regionen Île-de-France. Kommunen er en av de sørlige forstedene til Paris og ligger ca. 28 km fra sentrum av Paris.
Mette Moestrup
Mette Moestrup (født 11. desember 1969 i Vendsyssel) er en dansk dikter og forfatter.
Moestrup er cand.phil. i litteraturhistorie fra Aarhus Universitet og har i flere år virket ved forfatterskoler i København, Gøteborg og Bergen.
Corbeil-Essonnes
Innbyggerne i kommunen kalles for Corbeil-Essonnois.
Historie
Kommunen Corbeil-Essonnes ble dannet i august 1951 ved sammenslåingen av kommunene Corbeil og Essonnes. Kommunens rådhus ligger i Corbeil.
Befolkningsutvikling
Antall innbyggere i kommunen Corbeil-Essonnes
DVB-T2
DVB-T2 er en forkortelse for Digital Video Broadcasting – Second Generation Terrestrial; det er en utvidelse av standarden DVB-T, som er lansert av konsortiet Digital Video Broadcasting og som blir brukt til overføring av digitalt bakkenett. DVB har blitt standardisert av European Telecommunications Standards Institute (ETSI).
LIRC
LIRC, en forkortelse for Linux Infrared remote control, er en fri og åpen programvare som gjør brukere istand til å motta og sende infrarøde signaler ved hjelp av fjernkontrollere i et Linux-basert datasystem. LIRC ble integrert i Linuxkjernen i versjon 2.6.35 den 1. august 2010.
Det finnes en ekvivalent kalt WinLIRC for Microsoft Windows.
Eidsvoll Plads
Eidsvoll Plads er en plass i Indre By i København. Den fikk sitt navn 17. mai 2014 i anledning 200-årsjubileet for Norges Grunnlov.
Planlegging
En arbeidsgruppe med representanter for Det danske kongehus, Danmarks regjering og Folketingets administrasjon, var enige om, at det mest opplagte navn til en plass som skulle hedre grunnlovsjubiléet, måtte være Eidsvoll. Grunnen til at øynene falt nettopp på plassen ved Nyboder, var at det i nærheten fantes plasser og veier som er navngitt med tilknytning til Norge/Norden. På den andre siden av Oslo Plads, ligger blant andre Trondhjems Plads og Kristianiagade.
Plassering og utforming
Eidsvoll Plads ligger som en trekant mellom Øster Voldgade, Grønningen og Christians IVs Nyboder. I det nordlige hjørne støter den opp til Oslo Plads, i det østlige til Store Kongensgade og i det sydlige til Kronprinsessegade. I nærheten ligger Den Frie Udstillingsbygning samt Østerport stasjon. Selve plassen er tilplantet med gress og trær. Mot Grønningen står Ørnulf Basts skultptur To søstre med inskripsjonen Norge takker Danmark 1940–1945. Den er en gave fra det norske folk som takk til Danmark for hjelp under 2. verdenskrig.
Innvielse
På jubileumsdagen, hvor den grønne plass ble navngitt, ble det holdt taler av Stortingets visepresident Ingjerd Schou, teknik- og miljøborgmester Morten Kabell samt av Folketingets nestformann Bertel Haarder. Den Kongelige Livgarde spilte og flere hadde møtt frem i nasjonaldrakter.
Kim Rasmussen
Kim Rasmussen (født 22. september 1972) er en dansk håndballtrener, som var sjef for det polske kvinnelandslaget fra 2010 til 2016, da han ble sjef for det ungarske kvinnelandslaget.
Klubb
Rasmussen startet sin karrière som trener for ungdomslag i 1990, etterfulgt av åtte år som trener for den danske klubben. Han tok senere over det svenske herrelaget, og fra 2010/11-sesongen var Rasmussen trener for kvinnelaget.
Freden i Oliva
Freden i Oliva av 3. mai 1660 var en av fredsavtalene i Karl Gustav-krigene (1655-1660). I Oliva (i dag Oliwa i Det kongelige Preussen), ble det enighet om fred mellom Sverige, Det polsk-litauiske samveldet, Habsburgerne og Brandenburg-Preussen.
Sverige ble akseptert som suveren i Svensk Livland, Brandenburg som suveren i Hertugdømmet Preussen, og Jan II Kasimir av Polen trakk tilbake kravet sitt om den svenske kronen, men fikk beholde tittelen som arving til den svenske kronen resten av livet. Alle de okkuperte områdene skulle tilbake til statene som hadde hatt dem før krigen startet. Katolikker i Livland og Preussen fikk religionsfrihet.
Underskriverne var den tysk-romerske keiseren Leopold I av Habsburg, kurfyrste Fredrik Vilhelm av Brandenburg og kong Jan II Kaismir av Polen. For den umyndige kong Karl XI av Sverige signerte onkelen hans og kansleren Magnus Gabriel de la Gardie, som ledet en svensk delegasjon.
Forhandlinger
Forhandlingene hadde startet i Toruń (Thorn) høsten 1659. Den polske delegasjonen flyttet senere til Danzig, mens den svenske delegasjonen gjorde byen Sopot (Zoppot) ved Østersjøen til sin base.
Under Karl Gustav-krigene hadde Polen-Litauen og Sverige vært i krig siden 1655 og begge ønsket fred for å kunne ta seg av de andre fiendene sine, Polen mot Russland og Sverige mot Danmark. I tillegg ønsket den politisk ambisiøse polske dronningen Ludwika Maria Gonzaga, som hadde stor påvirkning over både den polske kongen og det polske parlamentet (Sejm), fred med Sverige fordi hun ønsket at sønnen til en nær slektning, de franske prince of Condé, skulle velges som etterfølger til den polske tronen. Dette kunne bare skje dersom Frankrike og deres allierte Sverige samtykket.
Frankrike, som i praksis ble styrt av kardinal Mazarin, ønsket at svenskene fremdeles skulle være i Tyskland, som en motvekt til Østerrike og Spania, som var tradisjonelle fiender av Frankrike. Frankrike fryktet også at om krigen vedvarte, så ville Østerrike bli sterke i Tyskland og Polen. Inntrengingen til østerrikerne og brandenburgerne i Svensk Pommern ble regnet som et brudd på freden i Westfalen, som Frankrike var forpliktet til å straffeforfølge. Frankrike truet derfor med å bidra med en armé på 30 000 soldater til svenskene om ikke avtalen mellom Sverige og Brandenburg ble undertegnet før februar 1660. Da meldingen om at kong Karl X Gustav av Sverige var død, startet Polen, Østerrike og Brandenburg å øke kravene sine, men en ny fransk trussel om assistanse til Sverige bevirket at den polske siden ga seg. Avtalen ble signert i klostret i Oliwa den 23. april 1660.
Vilkår
I avtalen skulle Jan II Kasimir si fra seg kravet om den svenske kronen, som faren Sigismund III Vasa hadde tapt i 1599. Polen avsto formelt Livland til Sverige med byen Riga, som hadde vært under svensk kontroll siden 1620-årene. Avtalen gjorde slutt på konflikten mellom Sverige og Polen som hadde vart siden krigen mot Sigismund (1598-1599), den polsk-svenske krigen (1600-1629) og de nordlige krigene (1655-1660).
Hohenzollern-dynastiet i Brandenburg ble også bekreftet som selvstendig og fikk suverenitet over hertugdømmet Preussen. Tidligere hadde de holdt dette området som et len i Polen. I tilfelle Hohenzollern-dynastiet skulle ende i Preussen, skulle området gå tilbake til den polske kronen. Avtalen ble oppnådd av den brandenburgske diplomaten Christoph Caspar von Blumenthal, på det første diplomatiske oppdraget hans i karrieren.
Freden i Oliva, freden i København samme året og freden i Kardis året etter markerte høydepunktet for Det svenske imperiet.
Kunståret 1466
Kunståret 1466 er en oversikt over hendelser, fødte og avdøde kunstnerpersonligheter i 1466.
Dødsfall
1466 in art
Bart Voskamp
Bertus ("Bart") Voskamp (født 6. juni 1968 i Wageningen, Gelderland) er en tidligere sykkelrytter fra Nederland. Han var profesjonell syklist fra 1993 til 2005 og deltok i Tour de France fem ganger.
I 2014 innrømmet han å ha brukt doping i 9 år, inkludert fire av hans deltakelser i Tour de France. Han testet aldri positivt på noen dopingtest, men havnet i søkelyset under Festina-affæren i 1998.
Hamer-banna
Hamer-banna, eller hamer, er et omotisk språk i den Afroasiatiske språkfamilien som snakkes av hamerfolket i det sørlige Etiopia. I 1998 hadde språket 42 838 talere, hvorav 38 354 var enspråklige.
Kōzō Okamoto
Kōzō Okamoto (født 7. desember 1947 i Kumamoto i Japan) var en 24 år gammel japansk botanikkstudent fra en respektabel middelklassefamilie som ble rekruttert til den japanske terrororganisasjonen røde armé (JRA). Okamoto ble pågrepet i Libanon, der han under sitt opphold hadde konvertert til islam, i det som ble sett på som et forsøk på å unngå å bli utlevert til Japan. Okamoto er ønsket utlevert av japanske myndigheter for sine aktiviteter med Den røde armé, og av Israel for hans engasjement i Massakren på Lod lufthavn som fant sted den 30. mai 1972. Okamoto snakker japansk, engelsk, hebraisk, arabisk, kinesisk og russisk flytende.
Terrorangrepet i Israel
Den 30. mai 1972 ankom Okamoto, sammen med Yasuyuki Yasuda og Tsuyoshi Okudaira, Lod Airport i Tel Aviv, med Air France Flight 132 fra Roma i Italia. Etter å ha landet gikk de til bagasjeområdet på flyplassen. Etter å ha funnet bagasjen sin, tok de frem flere våpen fra koffertene sine, før de åpnet ild mot andre passasjerer på flyplassen. Angrepet skjedde i samarbeid mellom Folkefronten for frigjøring av Palestina (PFLP) og Den japanske røde armé (JRA). Terroristene drepte 26 mennesker og skadet 71 andre.
Yasuyuki Yasuda ble drept i angrepet etter at han hadde gått tom for ammunisjon. Tsuyoshi Okudaira begikk selvmord på flyplassen ved å detonere en granat som han holdt i hånden. Okamoto ble såret og tatt til fange mens han prøvde å rømme fra flyplassen.
Etterspill, fengsel
Kozo Okamoto ble dømt til livsvarig fengsel under en rettssak i Israel. Det har blitt hevdet at Okamoto ba om å få konvertere til jødedommen mens han satt fengslet i Israel, og at han prøvde å omskjære seg selv med en negleklipper.
Den 23. juli 1973 ble et fly kapret av medlemmer fra Folkefronten for frigjøring av Palestina (PFLP), og den japanske røde armé som krevde at Okamoto skulle frifinnes i bytte mot gislene som var ombord i flyet, men Israel nektet å etterkomme dette kravet.
Okamoto ble frigitt i 1985 etter tretten års fengsel, som en del av en fangeutveksling med palestinske militante fraksjoner. Etter løslatelsen fra fengsel i Israel, flyttet Kozo Okamoto først til Libya, videre til Syria, og til slutt til Libanon, der han ble gjenforent med andre medlemmer av den japanske røde armé.
Den 15. februar 1997 arresterte Libanon fem medlemmer fra den japanske røde armé (JRA) deriblant Kozo Okamoto for å ha forfalsket pass og for brudd på visumregler. De fem personene ble dømt til tre års fengsel hver. Etter at fengselsstraffen var ferdig sonet, ble de fire andre medlemmene av JRA deportert til Jordan med makt.
Etter løslatelse
Den libanesiske regjeringen valgte å innvilge politisk asyl til Kozo Okamoto fordi han hadde kjempet mot Israel og hadde blitt torturert i israelske fengsler. Kozo Okamoto er fortsatt ønsket utlevert av den japanske regjeringen.
En dokumentar fra 1999 forteller historien om Okamoto, blant annet med intervjuer fra flere personer som kjente ham fra før han flyttet til Libanon.
Han ble i 2016 rapportert som boende i en flyktningleir nær Beirut. I mai 2017 gav Okamoto et intervju til Mainichi Shimbun i Beirut. Han sa «jeg ønsker å vendre til Japan én gang».
Den 30. mai 2022 dukket Okamoto opp på en seremoni i Beirut på femtiårsminnet om Lod-angrepet, og nedla krans på gravene til hans felles JRA-militante. Han poserte for fotografering med PFLP-tilhengere.
Eksterne lenker
Japanska röda armén
Ute (folk)
Ute, eller yute, er en indiansk folkegruppe i USA som i dag hovedsakelig lever i delstatene Utah og Colorado. Det er tre ute-reservater og også et paiute-reservat der det bor uter, med til sammen 7 000 stammemedlemmer. 3.000 ute bor utenfor reservatene.
Navnet på delstaten Utah stammer fra stammenavnet ute.
Deres tradisjonelle stammeområde, som de kalte Nootuvweep («folkets land», det vil si «vårt land»), strakk seg fra det østlige Utah til det vestlige Colorado og sør til det nordlige New Mexico. Navnet Ute betyr «solens land». Stammemedlemmene bruker strengt tatt andre ord om seg selv, nuciu eller noochew («folket»), flertallsform av nuci eller nooch («menneske», «person»).
Utene talte opprinnelig det uto-aztekiske språket ute, men i dag kan de fleste av dem kun engelsk.
Historie
Før europeernes ankomst til Nord-Amerika levde utene som nomader. Det finnes ingen holdepunkter for når utene tilvandret fra noen annen region, noe som turde innebære at de må ha vært i sitt beskrevne område siden før år 1000 e.Kr.
De levde på de store viddene og fjellområdene i Great Basin, og livnærte seg nesten utelukkende ved storviltjakt. De kunne også dra på jakttokt ut på Great Plains, der de fant amerikansk bison. De drev ikke med noen form for jordbruk. Utene ble en av de første indianerstammene som tok i bruk hester, som de ervervet fra spanske oppdagere fra ca. 1630 og senere ved byttehandel eller tyveri. Hestene endret folkets mobilitet vesentlig slik at man kan tale om at stammen gikk inn i en helt ny æra.
Det var konflikter mellom dem og fler nabostammer, ikke minst med arapahoene (sadteetuhkuh) og cheyennene (seeyehnah) i nord og nordøst, med dinéfolket (pahgahweech) i sør. De inngikk også i forbund med andre grupper, for eksempel med jicarilla-apachene. Forholdet til bannockene og shoshonene (surgurch) i nordvest og i nord var vekslende. Et mer vedvarende fiendskap gjaldt mot vest og sør; utene angrep de derlevende gosiutene (gweesyootach) og sør-paiutene (payurch) om vinteren når de var på det svakest, og solgte dem som slaver på spanske slavemarkeder.
Etter at comanchene var trengt inn på de sørvestlige prærier, allierte utene seg med dem, og sammen fortrengte de apachene mot sørvest. Men senere skulle deres tidligere forbundsfeller comanchene fordrive utene fra slettelandet og inn i fjellandet i Utah og Colorado.
Selv om de var et heller aggressivt folk var de i det store og hele vennlig innstilt overfor de amerikanske styresmakter, og hjalp amerikanerne under deres felttog mot comancher, apacher og kiowaer.
Den endelige fortrengelse av utene fra deres mer utstrakte tradisjonelle område begynte med en traktat mellom utene og den amerikanske regjering, inngått 30. desember 1849. Den amerikanske indianerpolitikk innebar at stadig mer og mer land ble «kjøpt», eller byttet bort med andre områder som skulle tjene som reservater.
Brennevinsholmen østre biotopvernområde
Brennevinsholmen østre biotopvernområde er en middels stor holme og to mindre skjær ca. 50 m fra land ved Finnmarkstrand i Trosbyfjorden i Bamble, og er et såkalt biotopvern etter viltloven. Lokaliteten har trolig den største hettemåkekolonien i Telemark. Hettemåke står på Artsdatabankens rødliste for arter som har risiko for å dø ut i Norge.
Perrotius
Perrotius er en slekt av biller som ligner smellere (Elateridae).
Utseende
En middelsstor (8-10,5 millimeter), avlang, brun råtevedbille. Oversiden er fint hårete, hårene rødlige. Antennene er kraftige, perlekjede-formede. Pronotum er rundet, omtren så langt som bredt, dekkvingene jevnbrede.
Utbredelse
Arten er bekrevet fra Vietnam.
Scapogoephanes
Scapogoephanes er en slekt av biller som tilhører den artsrike underfamilien Lamiinae i familien trebukker (Cerambycidae).
Levevis
Larvene lever i død ved.
Utbredelse
Slekten er utbredt i det sørlige og østlige Afrika.
Qualcomm Hexagon
Qualcomm Hexagon (QDSP6) er en familie av 32-biter multitrådede mikroarkitekturer som implementerer det samme instruksjonssettet for en digital signalprosessor (DSP) som blir utviklet av Qualcomm. Ifølge et estimat fra 2012 lanserte Qualcomm 1,2 milliarder DSP-kjerner for sine System on a chip (SoC) (i gjennomsnitt 2.3 DSP-kjerner per SoC) i 2011 og 1.5 milliarder kjerner i 2012, noe som gjorde QDSP6 til den mest lanserte arkitekturen for DSP. (CEVA lanserte omkring 1 milliard DSP-kjerner i 2011 hvor 90% var for det IP-lisensierte DSP-markedet).
Pedirkaørkenen
Pedirkaørkenen (engelsk: Pedirka Desert) er en liten ørken i Australia. Den ligger i delstaten Sør-Australia, rundt 100 km nordvest for Oodnadatta og 250 km nordøst for Coober Pedy. Ørkenen har et flateinnhold på 1 250 km².
Junior-VM på ski 1984
Junior-VM på ski 1984 var det sjuende junior-VM på ski og ble arrangert fra 2. til 5. februar 1984 i Trondheim. Åpningsseremonien foregikk på Torvet i Trondheim, langrennsøvelsene foregikk i Bratsberg og hoppøvelsene foregikk i Granåsen.
Filosofiåret 1952
Filosofiåret 1952 er en oversikt over hendelser, utgivelser og personer med tilknytning til filosofi i 1952.
Fødsler
etikk ved Handelshøgskolen i Bodø ||align=center| ||align=center| ||
|| forfatter, kunstner og filosof ||align=center|ca. ||align=center| ||
Naturlig deduksjon
Naturlig deduksjon kan i logikk og bevisteori referere til både Gerhard Gentzens og Jan Łukasiewicz' opprinnelige logiske kalkyler, eller til den generelle presentasjonen av logiske systemer som de innførte. Før introduksjonen av naturlig deduksjon var logiske systemer basert på en mengde aksiomer og noen få regler, kjent som Hilbert systemer. I artikkelen hvor Gentzen presenterer sin naturlig deduksjons-system, uttrykker han et ønske om at bevisene skal ligne hvordan matematiske bevis ser ut, og han identifiserer ressonering fra antagelser som et viktig aspekt. I naturlig deduksjon er det ingen aksiomer, men derimot flere ressonerings-regler, sammen med hypotetiske antagelser.
Gentzens naturlige deduksjon, NJ
Gentzen definerte først systemet NJ, som er en sunn og komplett logisk kalkyle for førsteordens intuitionistisk predikatlogikk. Termer og formlene for det logiske systemet er definert som, hvor konstanter c, funksjonssymoboler f og relasjonssymboler R er bestemt av et førsteordens språk:
Se artikkelen førsteordens logikk for mer informasjon om formler og termer. I naturlig deduksjon er det vanlig å la negasjon være et definert konnektiv:.
med følgende begrensinger på utledningene: * variabelen x kan ikke forekomme fritt i en åpen antagelse som denne utledningen avhenger av, og i tilfellet med eliminasjon av \exists, så kan ikke x forekomme i C.
Konsistent
Gentzens naturlig deduksjon, NJ, er konsistent, i den forstand at det ikke finnes noen derivasjon for \vdash \bot fra ingen antagelser.
Da Gentzen publiserte NJ, greide han ikke å bevise at NJ er konsistent, og han konstruerte derfor en annen kalkyle LJ, sekventkalkyle, som han beviste var logisk ekvivalent med NJ, og som han beviste var konsistent. I ettertid har konsistensen til NJ blitt bevist direkte, ved å normalisere bevis, som har en tett sammenheng med å redusere typede lambdatermer, gjennom Curry-Howard korrespondansen.
Gentzens naturlig deduksjon, NK
Samtidig som Gentzen presenterte NJ presenterte han også NK, som er nøyaktig som NJ, men med en ekstra regel, som tilsvarer motsigelsesbevis:
Gentzen konstruerte også sekventkalkylen LK, og NK er også konsistent.
Laguna Capina
Laguna Capina (cirka 4 383 moh. ) er en 23,8 km² stor saltsjø i det sørvestre hjørnet av Bolivia, nær riksgrensen mot Chile. Innsjøen strekker seg 7,4 km i nord-sør aksen og 5,6 km i øst-vest aksen og ligger i Potosí, cirka 400 km sør for hovedstaden Sucre.
Laguna Capina er blant annet kjent for sine kraftig jordskjelv, som i snitt inntreffer hvert 50. år med styrke 6–7 på Richters skala. Innsjøen er også kjent for sine horder med punaflamingoer (Phoenicoparrus jamesi) og utvinningen av boraks (dinatriumtetraborat) ved gruvene som er anlagt der. Etter at gruveproduksjonen tok til har antallet flamingoer gått drastisk ned.
Hullet
Hullet (fransk originaltittel:Le Trou) er en fransk langfilm fra 1960 regissert av Jacques Becker basert på en roman av José Giovanni.
Handling
De andre fangene deler etter hvert sin flukt-plan med Gaspard: Å grave et hull gjennom gulvet for å komme til en underjordisk korridor. Men rett før de planlegger å stikke av, får Gaspard beskjed om at hans kone har trukket tilbake alle anklagene mot ham, og at han snart kommer til å bli løslatt. De andre fangene blir bekymret for at Gaspard kanskje har forrådt dem. I tillegg er det en risiko for at Gaspard også kan ha blitt narret - ettersom de som driver fengselet har et rykte på seg for å bytte informasjon fra fangene, mot påståtte muligheter for å bli løslatt. Hvorvidt hans kone faktisk har henlagt anklagene, blir aldri avslørt.
Downhill (film)
Downhill (utgitt i USA som When Boys Leave Home) er en stumfilm regissert av Alfred Hitchcock fra 1927 som var basert på skuespillet Down Hill. Det var Hitchcocks femte filmregi. I hovedrollene er blant annet Ivor Novello.
Handlingsreferat
Ved en kostbar engelsk internatskole for gutter er Roddy Berwick (spilt av Ivor Novello) kaptein og beste spiller ved skolens rugby-lag. Han og bestevennen Tim Wakely (spilt av Robin Irvine) møter en servitrise, Mabel, som forteller rektor ved skolen deres at hun er gravid, og at Roddy er faren til barnet hennes. Faktisk var det Tim som den egentlige faren. Men han har ikke har råd til å bli utvist fordi han behøver et stipend for å begynne ved Oxford University. Roddy lover Tim at han aldri skal avsløre sannheten, og Roddy aksepterer å bli utvist fra skolen deres.
Når han kommer tilbake til foreldrenes hjem, møter han faren sin Sir Thomas Berwick (spilt av Norman McKinnel) som er veldig irritert over sønnens utvisning. Roddy forlater hjemmet deres, og finner arbeid som skuespiller ved et teater. Han gifter seg med skuespiller Julia Fotheringale. Men den utro Julia fortsetter i all hemmelighet en affære med en annen mann, Archie. Roddy arver penger fra en bekjent, men Julia går fra ham etter at hun har brukt opp alle pengene hans. Roddy begynner som gigolo i Paris. Men han slutter kort tid senere på grunn av selvforakt over å romantisere eldre kvinner for penger. Roddy havner deretter alene og forlatt i et leid loslitt værelse i Marseille, uten noen jobb eller penger.
Monnetyra
Monnetyra er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én kjent art.
Utseende
En middelsstor, brun trebukk. Antennene er tynne, pronotum tønneformet uten tenner på sidene. Dekkvingene har markerte "skuldre" og er litt avsmalnende bak disse, med to rette, tynne, svarte og hvite skråstriper.
Levevis
Larvene lever inne i død ved.
Utbredelse
Slekten er utbredt i Colombia.
Spardame (1916)
Spardame (russisk: ) er et russisk stumfilmdrama fra 1916 i regi av Jakov Protasanov med Ivan Mosjukin og Vera Orlova i hovedrollene etter Aleksandr Pusjkins novelle av samme tittel.
Dette er den andre filmatiseringen av novellen. Allerede i 1910 hadde Pjotr Tsardynin regissert en kortfilm basert på Pjotr Tsjajkovskijs opera-bearbeidelse av det samme forelegget.
Handling
Hermann, en russisk militæroffiser med en begrenset formue, blir fascinert når han hører historien om grevinne Fedotovna og hvordan hun fikk sin formue. Hermann får inngang til grevinnens hus gjennom en flørt med Lizaveta, som arbeider for grevinnen.
Han konfronterer deretter grevinnen med en revolver, men hun kollapser - død av skrekk. Full av anger skynder Hermann seg hjem. Neste morgen ser det ut til at Hermann ser fantomet etter grevinnen, og etter hvert begynner han å gå fra vettet.
Statens institutt for folkehelse
Statens institutt for folkehelse (SIFF, populært kalt «Folkehelsa») var en norsk statlig institusjon med ansvar for å fremme Norges folkehelse ved å bekjempe sykdommer som skyldes mikroorganismer og forebygge sykdommer og helseskader som skyldes fysiske, kjemiske og sosiale miljøfaktorer.
SIFF ble grunnlagt i 1929 ved hjelp av en gave på én million kroner fra Rockefeller Foundation. Ideen om en offentlig instans med fokus på folkehelse så imidlertid dagens lys 50 år tidligere, og tanken om offentlig ansvar for forebyggende helsetiltak gikk enda lenger tilbake.
I begynnelsen hadde instituttet ansvar for å forsyne befolkningen med vaksiner og sera, og utførte også kjemiske analyser av vann og mat. Noen år senere satte instituttet i gang immuniseringsprogrammer, men i mange tiår var smittevern det primære virksomhetsområdet. På 1970-tallet opprettet SIFF avdelinger for toksikologi og epidemiologi, og utvidet virksomheten til også å omfatte ikke-smittsomme sykdommer. Helsetjenesteforskning ble innlemmet på 1980-tallet.
Urška Pribošič
Urška Pribošič (født 26. juli 1990 i Jesenice) er en snøbrettkjører fra Slovenia. Hun deltok i slopestyle under Vinter-OL 2022 i Beijing, der hun kom på 24.-plass. Hun kom på andreplass i big air sammenlagt i Europacupen i snøbrett 2006/07, og fikk sølv i big air og slopestyle under Junior-VM i snøbrett 2010.
Idrettskarriere
Pribošič kom på fjerdeplass i snowboardcross i det slovenske mesterskapet i snøbrett i 2006 og 2007. I Europacupen i snøbrett 2006/07 kom hun på andreplass i big air og femteplass i slopestyle. Hun deltok i Junior-VM i snøbrett 2007, og kom der på niendeplass i big air og 33.-plass i snowboardcross. Hun kom på 12.-plass i big air under Europacupen i snøbrett 2007/08, tredjeplass i Europacupen i snøbrett 2008/09 og fjerdeplass i Europacupen i snøbrett 2009/10.
Under VM i snøbrett 2017 kom hun på 32.-plass i big air, og under VM i snøbrett 2019 kom hun 18.-plass i slopestyle.
Under Vinter-OL 2022 kom hun på 24.-plass i slopestyle, som eneste deltaker fra Slovenia.
Kunståret 1467
Kunståret 1467 er en oversikt over hendelser, fødte og avdøde kunstnerpersonligheter i 1467.
Dødsfall
1467 in art
Paolo Graziosi
Paolo Graziozi er navnet til flere personer:
Alfonso (Cavite)
Alfonso (Bayan ng Alfonso) er en kommune på Filippinene. Kommunen ligger på øya Luzon, og tilhører provinsen Cavite.
Barangayer
Alfonso deles inn i 32 barangayer per 30. september 2019.
Julián Gil
Julián Elías Gil Beltrán (født 13. juni 1970 i Buenos Aires i Argentina), bedre kjent under scenenavnet Julián Gil, er en argentinsk skuespiller, modell, regissør og animatør.
Richard B. Gump South Pacific Research Station
Richard B. Gump South Pacific Research Station er en feltstasjon på Moorea i Fransk Polynesia. Den tilhører University of California, Berkeley. Stasjonen åpnet i 1985 som en biologisk feltstasjon. Sammen med Centre de Recherche Insulaire et Observatoire de l'Environnement CRIOBE har stasjonen etablert Moorea Ecostation, der det samarbeides om forskning på natur og miljø. Konsekvensene av lokale og globale endringsprosesser kartlegges, og arter og biologisk mangfold registreres.
Hyalophora columbia
Hyalophora columbia er en sommerfugl som hører til familien påfuglspinnere (Saturniidae).
Utseende
En middelsstor til stor (vingespenn 80-100 millimeter) påfuglspinner med store, lange vinger. Forvingene er ikke eller ubetydelig sigdformede. Grunnfargen er grå eller gråbrun, ofte med et innsalg av rosa. Hver vinge har en mer eller mindre halvmåneformet, lys flekk og en hvit tverrstripe utenfor denne. Spissen av forvingen har en liten øyeflekk.
Levevis
Larvene lever på ulike slags busker og trær. Disse artene kan utnytte en rekke forskjellige fødeplanter. I den østlige delen av utbredelsen lever larvene oftest på lerk (Larix), men kan også gå på ulike løvtrær, i vest ser det derimot ut til at de bare går på løvtrær. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.
Utbredelse
Arten er utbredt i Nord-Amerika. I den østlige delen er den begrenset til det sørøstlige Canada og nordøstlige USA, i vest er den videre utbredt fra Alberta i nord gjennom Rocky Mountains til Mexico i sør.
Erik Smith
Erik Smith er navnet til flere personer:
Språk i Etiopia
Amharisk snakkes av 32,7 % av innbyggerne, mens oromo snakkes av 31,6 %.
Liste
Afroasiatiske språk
Nilosahariske språk Uklassifiserte
Sjur Holsen
Sjur Sollesnes Holsen (født 1. mars 1969, død 31. oktober 2013) var en norsk journalist og redaktør. Fra 2010 og frem til han døde var han politisk redaktør i Bergens Tidende. Under valgkampen i 2013 var han kommentator og analytiker  for NRK. Han ble ansatt som næringslivsjournalist og kommentator i Bergens Tidende i 2007.
Ett år etter han fikk diagnosen kreft døde han, og han etterlot seg kone og tre barn.
Albrecht av Slesvig-Holsten-Sønderborg
Albrecht (1585–1613) var en dansk hertug av Sønderborg.
Liv og virke
Han ble født i Sønderborg som yngste sønn av hertug Hans den yngre og hans første hustru Elisabeth av Braunschweig-Grubenhagen. Sammen med broren Philip reiste han i 1599 til Tübingen og i 1502 til Italia. Fra 1604 var han ved hoffet i Sachsen.
Albrecht var nogenlunde jevnaldrende med kurfyrst Christian II av Sachsen og hans brødre Johan Georg I og August (1589–1615), og levde som en venn av de tre i palasset i Dresden. En egen liten hoffstat, egne rom i palasset samt tallrike gaver vitner om det nære forhold han hadde til de sachsiske herskerne.
I 1605 deltok han i krigen mot tyrkerne i Ungarn, men vendte tilbake til hoffet i 1606.
Død
I 1613 ble Albrecht syk og døde den 20. april i Dresden samme år. Han ble bisatt i Dresdner Kreuzkirche 30. april samme år. Liket ble ikledd en kort vams av sort atlask med mange små knapper, store pludderbukser, lærstøvler med jernsporer og en sort kastorhatt. Dertil kom gullkjeder, ærestegn samt ringer og juveler.
Ved en senere ombygging av Kreuzkirche ble sarkofagens dekorasjoner i gull og edelsten, flyttet til bymuseet i Dresden.
Crepidophorus
Crepidophorus er en slekt av biller som hører til familien smellere (Elateridae).
Utseende
Middelsstore, slanke, blanke, fint hårete, mørke smellere. Hodet er kort og bredt, med små fasettøyne. Antennene er 11-leddete, vanligvis ganske lange, mer eller mindre sagtakkede. Brystskjoldet (pronotum) er rundet firkantet, gjerne noe lengre enn bredt. Sidekantene er tydelig markerte, og bakhjørnene er litt tilbaketrukket. Dekkvingene er langsmale, omtrent så brede som brystskjoldet, som oftest med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
Denne slekten har larver som lever i muld i hule løvtrær, dette er nå et sjeldent habitat, og artene er derfor i stor grad truede.
Lerma (México)
Lerma er en by og en kommune i den meksikanske delstaten México. Den utgjør en del av storbyområdet til Toluca. Kommunen har 105 578 innbyggere (2005) og et areal på 228,64 km². Byen ligger ved elva Lerma, 54 km vest for Toluca sentrum.
Crepidophorus
Utbredelse
Selkten er utbredt i den palearktiske sone, med én art i Europa, de øvrige i det nordlige Asia. Arten som forekommer i Norge er funnet noen få ganger rundt Oslo. Den er vurdert som sterkt truet (EN) i Norge. Internasjonalt er denne arten vurdert som nær truet (NT).
Lerma (México)
Lerma var delstatshovedstad fra 1861 til 1868.
Crepidophorus
Systematisk inndeling
Artene ble tidligere gjerne plassert i slekten Athous.
Parepilysta
Parepilysta er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, litt blanke, mørkbrunaktige trebukker, gjerne med gule flekker eller streker. Antennene er tynne og omtrent så lange som kroppen. Pronotum er omtrent rektangulært sett ovenfra, uten tenner på sidene. Dekkvingene er noe avsmalnende bakover, gjerne kraftig punkterte.